### 9.      Beslutning om endelig vedtagelse af Lokalplan nr. 559 for boligbebyggelse langs del af [adresse] i Kalundborg

**Åbent**

Sagsnr.: 326-2014-139076     J.nr.: 01.00.00           Dokumentnr.:
326-2017-4353

**Sagstype**

Beslutning.

**Resume og sagens baggrund**

Lokalplan nr. 559 for boligbebyggelse langs en del af
[adresse] i Kalundborg (bilag 1) omhandler tre nye byggefelter og forhold
langs vejen, herunder bestemmelser for stendiger og afgrænsning i øvrigt mod
vejen. Kommunalbestyrelsen skal nu træffe beslutning om endelig vedtagelse af
lokalplanen.

På grundlag af beslutning på kommunalbestyrelsens møde den
27. april 2016 har lokalplanforslaget været fremlagt i 8 ugers offentlig høring
i perioden 27. maj til den 5. august 2016 og der er i høringsperioden indkommet
4 høringssvar.

**Indstillinger**

Direktøren indstiller

1. at Lokalplan nr.
559 for boligbebyggelse langs en del af [adresse] i Kalundborg vedtages
endeligt og offentligt bekendtgøres.

2. Plan, Byg og
Miljø bemyndiges til at foretage nødvendige redaktionelle ændringer forinden
offentlig bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Det er lokalplanens formål at;

· præcisere områdets anvendelse til boligformål

· give mulighed for opførelse af op til tre nye enfamiliehuse

· sikre at ny bebyggelse udføres med høj arkitektonisk kvalitet og
tilpasses områdets karakter, herunder særligt områdets stærkt skrånende
terrænforhold

· fastlægge bestemmelser for parkeringsforhold

· områdets historiske fortælleværdi, herunder stendigeforløb langs
[adresse] og trappe fra [adresse], bevares og understøttes

Det er lokalplanens sigte at sikre, at der kan bygges tre
nye enfamiliehuse i [adresse] vestlige, lavereliggende del som en
forlængelse af den eksisterende husrække på [adresse] sydside. Lokalplanen
fastlægger bestemmelser om ny bebyggelses placering, materialevalg, udformning,
og hensyn til udsyn fra vejen og de bagvedliggende huse.

Lokalplanen indeholder også bestemmelser, som har til formål
at sikre, at eksisterende stendiger og støttemure langs [adresse] bevares og
vedligeholdes og at nye støttemure/hegns-mure fremstår som stendiger.

Endelig giver lokalplanen mulighed for tiltag, som kan
styrke trappens formål som f.eks. at videreføre kildevældsmotivet fra [adresse].

*Miljøscreening*

Screeningen har været i høring og der er ikke modtaget
høringssvar.

*Offentlig høring*

I forbindelse med den offentlige høring af planforslagene er
der modtaget 4 skriftlige høringssvar (bilag 2).

De 4 høringssvar er fra [adresse] og private
borgere og er behandlet i bilag 3.

Høringssvarene omhandler bl.a.:

· bekymring om hvorvidt det er hensigtsmæssigt at bebygge
Kristina Olsen

· forslag om trafikregulerende foranstaltninger

· at grundenes høje bebyggelses% forudsætter arbejde på naboers
grund når husene skal bygges

· Forslag til mindre omformuleringer

Høringssvarene er ikke af en karakter der afføder væsentlige
ændringer i lokalplanen, og omhandler hovedsageligt omformuleringer, der
præciserer enkelte bestemmelser, bl.a vedr. fastlæggelse af den maksimale
bygningshøjde og opførelse af carporte. Disse ændringer vil blive indarbejdet i
lokalplanen.

Der henvises til bilag 3 for detaljeret behandling af de
indkomne høringssvar.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1. Forslag til lokalplan nr. 559. | 326-2017-70557 |
| Bilag 2, Høringssvar | 326-2017-70549 |
| Bilag 3\_Behandling af høringssvar, Lokalplan 559 for boligbebyggelse langs [adresse] | 326-2017-69533 |